ഐശ്വര്യ ലക്ഷ്മി

മലയാള ചലച്ചിത്രനടിയും മോഡലുമാണ് ഐശ്വര്യ ലക്ഷ്മി (ജനനം: 06 സെപ്റ്റംബർ 1990)
ഫഹദ് ഫാസിൽ, ആസിഫ് അലി, കാളിദാസ് ജയറാം എന്നിവരുടെ നായിക വേഷങ്ങളിൽ ശ്രദ്ധിക്കപ്പെട്ടു.https://malayalam.filmibeat.com/features/actress-aishwarya-lekshmi-remember-her-old-costume-trial-for-her-first-film-061481.html   2014-ൽ മോഡലിംഗ് രംഗത്തു പ്രവർത്തിച്ചുതുടങ്ങിയ ഐശ്വര്യ 2017-ൽ ഞണ്ടുകളുടെ നാട്ടിൽ ഒരിടവേള എന്ന ചലച്ചിത്രത്തിൽ ആദ്യമായി അഭിനയിച്ചു. 2017-ൽ പുറത്തിറങ്ങിയ മായാനദിയാണ് ഐശ്വര്യയുടെ രണ്ടാമത്തെ ചലച്ചിത്രം.

 ആദ്യകാല ജീവിതം 
1990 സെപ്റ്റംബർ 6ന് https://m.timesofindia.com/topic/Aishwarya-Lekshmi/ampdefault
കേരളത്തിൽ തിരുവനന്തപുരം ജില്ലയിലാണ് ഐശ്വര്യ ലക്ഷ്മിയുടെ ജനനം. ഹോളി ഏഞ്ചൽസ് ഐ.എസ്.സി. സ്കൂളിലെ പഠനശേഷം എറണാകുളത്തെ ശ്രീ നാരായണ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ നിന്നും എം.ബി.ബി.എസ്. ബിരുദം നേടി. ബിരുദ പഠനകാലത്തു തന്നെ മോഡലിംഗ് തുടങ്ങിയിരുന്നു. പിന്നീട് കൊച്ചിയിൽ താമസം തുടങ്ങി. ഹൗസ് സർജൻസി ചെയ്തുകൊണ്ടിരിക്കുമ്പോഴാണ് ആദ്യ സിനിമയിലേക്ക് അവസരം ലഭിച്ചത്. അതിനുമുമ്പ് പ്രേമം എന്ന ചലച്ചിത്രത്തിൽ 'മേരി' എന്ന കഥാപാത്രത്തെ അവതരിപ്പിക്കുവാൻ അവസരം ലഭിച്ചിരുന്നുവെങ്കിലും പഠനത്തിരക്കുകൾ കാരണം അഭിനയിക്കുവാൻ കഴിഞ്ഞില്ല.

 ഔദ്യോഗിക ജീവിതം 
2014 മുതൽ മോഡലിംഗ് രംഗത്തു പ്രവർത്തിച്ചുവന്ന ഐശ്വര്യ ലക്ഷ്മി ഫ്ലവർ വേൾഡ്, സാൾട്ട് സ്റ്റുഡിയോ, വനിത, എഫ്.ഡബ്ല്യു.ഡി. ലൈഫ് എന്നീ മാസികകളുടെ കവർ പേജിലും ഇടം നേടിയിരുന്നു. കരിക്കിനേത്ത് സിൽക്ക്സ്, ലാ ബ്രെൻഡ, എസ്വാ, അക്ഷയ ജൂവലറി എന്നീ സ്ഥാപനങ്ങളുടെ പരസ്യചിത്രങ്ങളിൽ അഭിനയിച്ചു. 2017-ൽ നിവിൻ പോളി നായകനായ ഞണ്ടുകളുടെ നാട്ടിൽ ഒരിടവേള എന്ന ചിത്രത്തിൽ നായികയായി വേഷമിട്ടുകൊണ്ട് ചലച്ചിത്രരംഗത്തേക്കു കടന്നുവന്നു. അതേവർഷം ടൊവിനോ തോമസ് നായകനായി പുറത്തിറങ്ങിയ മായാനദിയാണ് ഐശ്വര്യ ലക്ഷ്മിയുടെ രണ്ടാമത്തെ ചലച്ചിത്രം.

 അഭിനയിച്ച ചലച്ചിത്രങ്ങൾ 
വർഷംചലച്ചിത്രംകഥാപാത്രംഭാഷകുറിപ്പുകൾ2017ഞണ്ടുകളുടെ നാട്ടിൽ ഒരിടവേളറേച്ചൽമലയാളം2017മായാനദിഅപർണമലയാളം2018വരത്തൻപ്രിയമലയാളം2019വിജയ് സൂപ്പറും പൗർണമിയുംപൗർണമിമലയാളം2019അർജൻ്റീന ഫാൻസ് കാട്ടൂർക്കടവ്മെഹറുന്നീസ കാദർകുട്ടിമലയാളം2019ബ്രദേഴ്സ് ഡേസാൻറാമലയാളം2021  ലഫിംഗ് ബുദ്ധ  ഡോ. ഏഞ്ചൽ മലയാളം2021 കാണെക്കാണെ  സ്നേഹ മലയാളം 2022 അർച്ചന 31 നോട്ടൗട്ട്  അർച്ചന മലയാളം2022 പൊന്നിയിൻ സെൽവൻ  പൂങ്കുഴലി   മലയാളം,തമിഴ്, കന്നഡ, തെലുഗു, ഹിന്ദി  2022 കുമാരി  കുമാരി ദേവൻ മലയാളം2023  ക്രിസ്റ്റഫർ  അഡ്വ.ആമിന മലയാളം2023 കിംഗ് ഓഫ് കൊത്ത  താര മലയാളം 2024  ഹലോ മമ്മി  മലയാളം

 അവലംബം 

 പുറംകണ്ണികൾ 


വർഗ്ഗം:മലയാളചലച്ചിത്രനടിമാർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:1990-ൽ ജനിച്ചവർ
വർഗ്ഗം:ജൂലൈ 26-ന് ജനിച്ചവർ